AIŠKINAMASIS RAŠTAS

Dėl Molėtų rajono savivaldybės tarybos 2021 m. liepos 29 d. sprendimą Nr. B1-198 „Dėl uždarosios akcinės bendrovės „Molėtų šiluma“ šilumos kainų dedamųjų pirmiesiems šilumos bazinių kainų dedamųjų galiojimo metams nustatymo“ pakeitimo

1. Parengto tarybos sprendimo projekto tikslai ir uždaviniai:

Tikslas - pakeisti Molėtų rajono savivaldybės tarybos 2021 m. liepos 29 d. sprendimo Nr. B1-198 „Dėl uždarosios akcinės bendrovės „Molėtų šiluma“ šilumos kainų dedamųjų pirmiesiems šilumos bazinių kainų dedamųjų galiojimo metams nustatymo“ 2 punktą.

1. Siūlomos teisinio reguliavimo nuostatos:

Pasikeitus teisės aktams, pakoreguotos UAB „Molėtų šiluma“ šilumos kainos kintamosios dedamosios, kurios bus taikomos apskaičiuojant galutinę 2022 m. gruodžio mėn. šilumos kainą.

1. Laukiami rezultatai:

Siekiama sudaryti galimybes ūkio subjektams lanksčiau priimti sprendimus dėl optimalaus kuro įsigijimo būdo ir nustatyti optimalią kuro struktūrą skirtingais laikotarpiais.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybė taryba 2021 m. liepos 29 d. sprendimu Nr. B1-198 „Dėl uždarosios akcinės bendrovės „Molėtų šiluma“ šilumos kainų dedamųjų pirmiesiems šilumos bazinių kainų dedamųjų galiojimo metams nustatymo“ (toliau – Sprendimas) nustatė šilumos bazinių kainų dedamąsias.

Lietuvos Respublikos Seimas 2022 m. birželio 30 d. priėmė Lietuvos Respublikos šilumos ūkio įstatymo Nr. IX-1565 2, 20, 23, 24 ir 32 straipsnių pakeitimo įstatymą Nr. XIV-1298 (toliau – Įstatymas). Įstatymu be kitų pakeitimų pakeista kintamosios šilumos bazinės kainos dedamosios sąvoka bei 32 straipsnio 16 dalies 1 punktas. Minėtais pakeitimais atsisakoma fiksuotos kuro struktūros šilumos kainos kintamojoje dedamoje ir dviejų mėnesių senumo kuro įsigijimo kainų taikymo apskaičiuojant galutines mėnesio šilumos kainas. Tokiu būdu siekiama sudaryti galimybes ūkio subjektams lanksčiau priimti sprendimus dėl optimalaus kuro įsigijimo būdo ir nustatyti optimalią kuro struktūrą skirtingais laikotarpiais.

Įstatymo 6 straipsnio 3 dalyje nustatyta, kad Valstybinė energetikos reguliavimo taryba (toliau – Taryba), vadovaudamasi šiuo įstatymu, pakoreguoja šilumos tiekėjų, realizuojančių daugiau kaip 10 GWh šilumos per metus, šilumos kainos kintamąsias dedamąsias ir pateikia informaciją apie jas savivaldybių taryboms ne vėliau kaip iki 2022 m. rugsėjo 22 d. Savivaldybių tarybos nustato pakoreguotas šilumos kainų dedamąsias.

Taryba, atsižvelgdama į minėtas Įstatymo nuostatas ir tai, kad UAB „Molėtų šiluma“ galiojančios šilumos kainų dedamosios nustatytos Sprendimu, 2022 m. rugsėjo 15 d. raštu Nr. R2-(ŠBK) - 5515 „Dėl šilumos kainų dedamųjų nustatymo“, pateikė savivaldybei informaciją apie apskaičiuotas šilumos kainų dedamąsias. Tarybos perskaičiuotas kuro kiekis, apskaičiuotas pagal kuro žemutinę šiluminę vertę, sudaro 26 651 MWh. Atsižvelgiant į tai, turi būti pakeistas Sprendimo 2 punktas. Taip pat rašte pateiktas lyginamasis pakeitimo variantas:

„2. Nustatyti dedamųjų THG,KD, TH,KD, TH,KD,dv, T HT,KD, T HT,KD,dv, T H formules:

|  |  |  |
| --- | --- | --- |
| Eil. Nr. | Dedamoji | Formulė |
| 2.1. | Šilumos (produkto) gamybos vienanarės kainos kintamoji dedamoji, šilumos (produkto) gamybos (įsigijimo) vienanarės kainos ir dvinarės kainos kintamoji dedamoji | THG,KD = TH,KD = TH,KD,dv = 0,17 + ~~((9,00x p~~~~HG ,m~~~~)~~~~+(2091,53 x p~~~~HG ,med. b~~~~) + (148,64x p~~~~HG, gr~~~~)+( 42,37 x p~~~~HG ,med~~ ~~))~~ **(26 651 × pF)** × 100 / 23 513 741 |
| 2.2. | Šilumos perdavimo vienanarės kainos ir dvinarės kainos kintamoji dedamoji | THT,KD = THT,KD,dv = 0,07 + (3 918 887 × TH ) / 19 594 854 |
| 2.3. | Šilumos (produkto) gamybos (įsigijimo) vienanarė kaina | TH = 2,03 + TH,KD |

*čia:*

~~p~~~~HG, m~~ ~~– mazuto kaina (Eur/MWh);~~

~~p~~~~HG, med b~~ ~~– medienos kilmės biokuro kaina (Eur/t~~~~ne~~~~);~~

~~p~~~~HG, gr~~ ~~– medienos granulių kaina (Eur/t~~~~ne~~~~);~~

~~p~~~~HG, med.~~ ~~– malkinės medienos kaina (Eur/t~~~~ne~~~~).~~

**pF – vidutinė svertinė kuro kaina, apskaičiuota pagal kuro žemutinę šiluminę vertę, Eur/MWh.**“.